Document ID: /roh_data/filtered/fineweb-2-filterrobots_roh.jsonl.gz/2048

La Cumissiun da concurrenza (WEKO) ha scuvrì il pli grond cas da cartels ch’igl ha dà ina giada en Svizra en la branscha da construcziun. Interpresas da l’Engiadina, da la Val Müstair e punctualmain era dal rest dal chantun vegnan inculpadas e sancziunadas dad avair coordinà sur onns las lavurs e dad avair sa cunvegnidas a pretschs – sin donn e cust da privats e dal maun public.
Interpresas, uffizis ed era la regenza grischuna èn sut pressiun ed en la buglia – tut quai be in mais avant las elecziuns chantunalas. Co ha quai pudì capitar? Tgi è entretschà en quest scandal? Tgi avess stuì s’intermetter? L’emissiun «Cuntrasts» tschertga respostas e dat scleriments en tut la pulvra leventada durant ils davos dis.
RTR Cuntrasts 17:25